الكيكة الارمنية
6 بيضات
3 معالق كبيرة عسل
1 كيس بكن باودر
1كوب سكر
2 كوب ونص طحين
مقادير الكريمة ..
زبد 250 غرام
علبة حليب مكثف
الحشو .. جوز مطحون خشن
طريقة العمل ..طبعا الطريقة غريبة شوية . اول شي نسوي اخلي علبة الحليب المكثف في جدر ضغط ونشل الورقة من عل علبة وخلي مي بل جدر وعلى النار لمدة 35 دقيقة . وبعدين انطلعة اشوية يبرد ونفتح العلبة ونخليها تبرد تماما واحسن شي ورا متبرد اشوية ونفتحها انخليها بل ثﻻجة . الزبد ﻻزم يكون بدرجة حرارة المطبخ . بعدين نبدي انسوي الكيكة نخفق البيض بل مكينة الدوية لمدة 5 دقايق وبعدين نضيف السكر ونخفقة لحد ميذوب السكر ونضيف وراها العسل ونخفق وبعدين انضيف الطحين شوية اشوية مع البكن باودر ونخفقة الحد متجانس الكيكة . اهنا راح نجي على طريقة الخبز وهية الطريقة الغريبة هههه طبعا راح الدزلكم الصور حتى اشوفون اشلون اجيب ورقة سليفون واخليه على صينية الفرن وابدي اخلي قسم من العجين وافردة بل اسباتولة على ورق السيليفون يصير كلش خفيف على شكل مستطيل ﻻزم العجينة اتصير 3 اقسام ..وادخلها الفرن على درجة حرارة 200 مئوية لمدة عشر دقايق او الحد مالونها يصير مثل بل صورة واشيلها من الصينية واخليها تبرد اشوية
طبعا هاي الطريقة 3 مراات ﻻزم اتسوها نفس الشكل ونفس الحجم واكلبها ابصينية مستطيل واشيل الورق من عليها و ارجعها على الوجه طبعا تكدرون اتشيلوها ﻻن اتصير مثل الورق سهل التحكم بيها
وبعد مكملنا الكيكة نبدي انحضر الكريمة
ابدي اخفق الزبد بل مكينة الكهربائية الحد ميصير هيجي شكلة و خليت الحليب المكثف بعد مابرد طبعا
وهذا الشكل النهائي للكريمة
بديت ادهن اول طبقة من الكيك و خليت عليها الجوز المطحون خشن و خليت الطبقة الثانية من الكيك هم خليت عليها كريم وجوز
واخر طبقة نفس الشي اخلي كريم والجوز فوكاه
طبعا كملت وحبيت اكص الحواف مالتها علمود يطلع شكلها حلو ومرتب . وكصيتها بل طول 5 اقسام و كطعتها مايل اشوية تطلع تشبه اشوية على شكل البقﻻوة تترك نص ساعة وبعدين تاكلوها والف عافية..
Noor Al-Sabawi